**Edgars Labsvīrs** (dzimis 1985. gadā) ir latviešu veselības vadības speciālists, politiķis un bijušais Nacionālā veselības dienesta vadītājs. 14. Saeimas vēlēšanās Labsvīrs bija partijas Progresīvie veselības ministra amata kandidāts.

Biogrāfija
----------

2002. gadā absolvējis Daugavpils Krievu ģimnāziju — liceju (tagad — Daugavpils Tehnoloģiju vidusskola - licejs). 2014. gadā ieguvis bakalaura grādu uzņēmējdarbības vadībā Biznesa, mākslas un tehnoloģiju augstskolā RISEBA un 2018. gadā maģistra grādu veselības vadībā Rīgas Stradiņa universitātē.

No 2014. līdz 2017. gadam strādājis par medicīniskās pārdošanas pārstāvi Johnson & Johnson AB Latvijas filiālē. 2017. gadā bijis pārdošanas un biznesa attīstības vadītājs 3D fotonikas un optisko risinājumu jaunuzņēmumā LightSpace Technologies.

2018. gadā kļuvis par direktora vietnieku veselības aprūpes administrēšanas jautājumos Nacionālajā veselības dienestā. No 2019. gada līdz 2020. gadam ieņēmis Nacionālā veselības dienesta direktora amatu. Labsvīra vadības laikā pārveidota iestādes stratēģija, pārskatīta E-veselības attīstības stratēģija, mainīta pieeja veselības aprūpes pakalpojumu tarifu aprēķināšanai.

2021. gadā par darbu Nacionālā veselības dienesta direktora amatā COVID-19 krīzes pirmā viļņa laikā iecelts par Atzinības krusta virsnieku.

2021. gadā Veselības ministrijā bija atbildīgs par masveida vakcinācijas centru izveidi vakcinācijai pret Covid-19, to resursu un procesu koordināciju amatā. Par darbu Vakcinācijas birojā saņēmis Veselības ministrijas Pateicības rakstu.

2022. gadā tika ievēlēts Amerikas Tirdzniecības palātas Latvijā valdē, 2023. gadā līdzvadījis palātas veselības darba grupu.

Šobrīd ir veselības politikas un tirgus piekļuves vadītājs Baltijā ārvalsts komersanta pārstāvniecībā "MEDTRONIC BV".

Politiskā darbība
-----------------

No 2018. gada līdz 2019. gadam bijis valdes loceklis partijā Progresīvie.

Kandidējis 13. Saeimas vēlēšanās no Progresīvie Latgales saraksta. Partija neieguva iekļūšanai Saeimā nepieciešamo balsu skaitu.

14. Saeimas vēlēšanās kandidējis no Progresīvie Rīgas saraksta, bet netika ievēlēts. Startēja vēlēšanās kā partijas veselības ministra amata kandidāts.

Publikācijas
------------

* DELFI ‒ *Edgars Labsvīrs: Kā salauzt tradīciju finansēt veselības aprūpi pēc pārpalikuma principa?*
* Amcham.lv ‒ *Towards sustainable, efficient and equitable healthcare financing*
* Latvijas Ārsts ‒ *Izmaiņas valsts apmaksāto veselības aprūpes pakalpojumu organizēšanā un apmaksā*
* Ir.lv ‒ *Veselības aprūpes reforma vai maldīšanās tumsā?*

Atsauces
--------

1. 1 2 3 4  «Edgars Labsvīrs». *Linkedin.com (angļu)*. Skatīts: 2023. gada 9. septembrī.
2. 1 2  «"Edgars Labsvīrs - PROGRESĪVIE / 14. Saeimas vēlēšanas - LSM.lv"». *lsm.lv*. Skatīts: 2023. gada 9. septembrī.
3. ↑  «Edgars Labsvīrs / "PROGRESĪVIE" / Vēlēšanas 2018». *lsm.lv*. Skatīts: 2023. gada 9. septembrī.
4. 1 2 3  «"Iepazīsti PROGRESĪVIE Ministru kabinetu!"». *Progresivie.lv*. Skatīts: 2023. gada 9. septembrī.
5. ↑  «Valsts prezidents 19. augustā Rīgas pilī pasniedz augstākos Latvijas valsts apbalvojumus 97 izcilām personībām». *President.lv*. Skatīts: 2023. gada 9. septembrī.
6. ↑  «Darbu Vakcinācijas projekta birojā uzsāk procesa koordinators Edgars Labsvīrs». *vm.gov.lv*. Skatīts: 2023. gada 9. septembrī.
7. ↑  «Veselības ministrijas apbalvojumi». *vm.gov.lv*.
8. ↑  «Edgars Labsvīrs». *sv2018.cvk.lv*. Skatīts: 2023. gada 9. septembrī.
9. ↑  «Edgars Labsvīrs». *sv2022.cvk.lv*. Skatīts: 2023. gada 9. septembrī.
10. ↑  «Edgars Labsvīrs: Kā salauzt tradīciju finansēt veselības aprūpi pēc pārpalikuma principa?». *Delfi.lv*. Skatīts: 2023. gada 9. septembrī.
11. ↑  «Towards sustainable, efficient and equitable healthcare financing». *AmCham.lv (angļu)*. Skatīts: 2023. gada 9. septembrī.
12. ↑  Labsvīrs, Edgars; Reinika, Alda. "Izmaiņas valsts apmaksāto veselības aprūpes pakalpojumu organizēšanā un apmaksā". *Latvijas Ārsts* (2019. gada decembris).
13. ↑  Edgars Labsvīrs. «Veselības aprūpes reforma vai maldīšanās tumsā?». *Ir.lv*. Skatīts: 2023. gada 9. septembrī.